

**Сот приставтарын нысанды киіммен (погонсыз) қамтамасыз етудің заттай нормалары туралы**

***Күшін жойған***

Қазақстан Республикасы Үкіметінің 2011 жылғы 27 маусымдағы № 710 Қаулысы. Күші жойылды - Қазақстан Республикасы Үкіметінің 2015 жылғы 17 маусымдағы № 436 қаулысымен

      Ескерту. Күші жойылды - ҚР Үкіметінің 17.06.2015 № 436 (алғашқы ресми жарияланған күнінен бастап қолданысқа енгізіледі) қаулысымен.

      «Сот приставтары туралы» Қазақстан Республикасының 1997 жылғы 7 шілдедегі Заңының 1-бабының 2-тармағына сәйкес Қазақстан Республикасының Үкіметі **ҚАУЛЫ ЕТЕДІ:**  
      1. Қоса беріліп отырған сот приставтарын нысанды киіммен (погонсыз) қамтамасыз етудің заттай нормалары бекітілсін.  
      2. Мыналардың күші жойылды деп танылсын:  
      1) «Сот приставтарының нысандық киімі мен ерекшелік белгілері туралы» Қазақстан Республикасы Үкіметінің 1999 жылғы 16 қарашадағы № 1726 қаулысы;  
      2) «Қазақстан Республикасы Үкіметінің 1999 жылғы 16 қарашадағы № 1726 қаулысына өзгерістер енгізу туралы» Қазақстан Республикасы Үкіметінің 2003 жылғы 22 желтоқсандағы № 1283 қаулысы.  
      3. Осы қаулы қол қойылған күнінен бастап қолданысқа енгізіледі.

*Қазақстан Республикасының*  
*Премьер-Министрі                                    К. Мәсімов*

Қазақстан Республикасы   
Үкіметінің         
2011 жылғы 25 маусымдағы   
№ 710 қаулысымен      
бекітілген

**Сот приставтарын нысанды киіммен (погонсыз) қамтамасыз етудің**  
**заттай нормалары**

|  |  |  |  |
| --- | --- | --- | --- |
| Р/с  № | Бұйымдардың атауы | Бір адамға арналған бұйымдардың саны | Кию мерзімі |
| 1 | 2 | 3 | 4 |
| 1 | Кепка | 1 дана | 2 жыл |
| 2 | Жеңдері қондырмалы қысқа күрте | 2 дана | 3 жыл |
| 3 | Шалбар | 3 дана | 2 жыл |
| 4 | Ұзын қондырма жеңді жейде | 2 дана | 2 жыл |
| 5 | Галстук | 2 дана | 2 жыл |
| 6 | Қысқа қондырма жеңді жазғы күрте | 2 дана | 2 жыл |
| 7 | Қысқы күрте (астары алынатын) | 1 дана | 3 жыл |
| 8 | Шарф | 1 дана | 3 жыл |
| 9 | Қырықпа елтіріден жасалған құлақшын-бөрік | 1 дана | 3 жыл |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК